钦定古今图书集成/明伦汇编/氏族典/第454卷 > 《廖用贤尚友录》 > 宋太初
## 钦定古今图书集成/明伦汇编/氏族典/第454卷 > 《廖用贤尚友录》 > 宋太初

按《宋史宋太初传》：“太初，字永初，泽州晋城人。太平兴
国三年举进士，解褐大理评事，通判戎州，以善政闻迁将作监丞，转太常丞。雍熙三年，通判成都府。淳化
初，迁监察御史。二年为京西转运副使，移河东。四年，
迁正使，改殿中御史。至道初，迁兵部员外郎，充盐铁
副使。会西鄙有警，转馈艰急，改刑部郎中，充陕西转”
运使。真宗嗣位，召还。咸平初，拜右谏议大夫、知江陵
府，命知杭州。太初有宿疾，以浙右卑湿，不便求近地，
得庐州。疾。久颇昏忘，不能治大郡，连徙汝、光二州。景
德四年，卒。录其弟继让试校书郎。太初性周慎，所至
有干职誉。